
 సంకేతిని శరీరం మరోసారి జలదరించింది. "యాక్టివ్ లైఫ్ లీడ్ చెయ్యవలసిన అవసరం లేనివారికి, రిటైర్ అయిన వారికి మామూలు కేటరాక్ట్ ఆపరేషన్ ఫర్వాలేదు. కొన్ని సంవత్సరాలక్రితం ఐతే ఏ ఏజ్ లో ఉన్నవారికైనా మామూలు ఆపరేషన్ తప్పేదికాదు." అతనా మాటలు చెబుతున్నప్పుడు వెనకనుంచి ఎవరో నడిచినట్లు అడుగుల చప్పుడైంది. ఇందాకటి అడుగుల సవ్వడి. చప్పున తల త్రిప్పి వెనక్కి చూసింది. సగం వరకూ మాత్రమే ఉన్న స్ప్రింగ్ డోర్ క్రింద నుంచి ఎవరివో పాదాలు కదిలి, అంతలోనే కనుమరుగైపోయాయి. "ఏమిటి చూస్తున్నారు?" అనడిగాడు కృష్ణచైతన్య. సంకేతిని తల మళ్ళీ ఇటుకేసి త్రిప్పి "ఏమీలేదు" అంది. కృష్ణచైతన్య ఎటో చూస్తున్నట్లు ఓ నిమిషం మౌనంగా ఉండిపోయాడు. వాళ్ళిద్దరూ కూర్చున్నచోటుకు ప్రక్కగా ఓ దళసరి క్లాత్ తో చెయ్యబడిన గ్రీన్జ్ కర్టెన్ వుంది. పేషెంటును ఏకాంతంగా ఎగ్జామిన్ చెయ్యదలుచుకున్నపుడుగాని ప్రైవేట్ విషయాలు మాట్లాడదలచినప్పుడుగాని ఆ ప్రదేశాన్ని ఉపయోగించదలుచుకుంటారు. గ్రీన్ కర్టెన్ వెనుకనుంచి దానికున్న చిన్న కంతలద్వారా రెండు కళ్ళు తనని నిశితంగా పరిశీలిస్తున్న సంగతి సంకేతినికి తెలియదు. "ఇంప్రూవ్ డ్ టెక్నిక్ గురించి చెప్పండి" అనడిగింది. "ఐ.ఒ.ఎల్. అంటే ఇంట్రా ఆక్యులర్ లెన్స్ ఇన్ ప్లాన్ టేషన్. ఈ టెక్నిక్ లోలోపలవున్న లెన్స్ ని తొలగించి, దానిస్థానే ఆర్టిఫిషియల్ లెన్స్ ని అమర్చి మళ్ళీ స్యూచర్స్ వేసేస్తారు. అంటే చెడిపోయిన లెన్స్ స్థానే కొత్త లెన్స్ వుంటుందన్న మాట. ఇందులో లెన్స్ యాంటీరియల్ ఛాంబర్ ఓపెన్ చేసి వుంచటం. లేకపోతే పోస్టీరియల్ ఛాంబర్- అంటే లెన్స్ ఒరిజినల్ గా వున్న స్థానంలో వుంచటం రెండు టెక్నిక్ లు ఉన్నాయి. ఇందులోవున్న రిస్క్, కాంప్లికేషన్ అందులో వున్నాయి. వాళ్ళ వాళ్ళ నమ్మకాన్ని బట్టి, ఎఫిషియన్సీని బట్టి పేషెంట్ కండిషన్ నిబట్టి తనకు తోచిన టెక్నిక్ ఎన్నుకుంటారు." "ఐ.ఒ.యల్. చేయించుకుంటే చూపు మామూలుగా వచ్చేస్తుందా?" కృష్ణచైతన్య నవ్వాడు. ఆమె ప్రతిమాటలో లోపల పడుతున్న మానసిక సంక్షోభం, ఆందోళనా వ్యక్తమవుతున్నాయ్. "ఐ.ఒ.యల్ చెయ్యటంలో ఉద్దేశ్యం పేషెంట్ చూపును సాధ్యమైనంత నార్మల్ పొజిషన్ కు తీసుకురావటమే." "ఇలా చేసుకుంటే గ్లాసెస్ వాడవలసిన అవసరం లేదా?" "గ్లాసెస్ తప్పదు. కేటరాక్ట్ తో బాధపడకపోయినా చత్వారం వల్ల గ్లాసెస్ వాడటం లేదా? అలాగే. కాకపోతే చాలా తక్కువ పవర్ లో వుంటుంది. ప్లస్ త్రీ ఫోర్ మధ్య సాధారణంగా వుంటుంది. ఒక్క చదువుకోవటానికి, రాసుకోవటానికి మినహాయించి మిగతా వేళ్ళల్లో గ్లాసెస్ లేకుండా హాయిగా తిరిగెయ్యవచ్చు. కారు డ్రైవింగ్ కూడా గ్లాసెస్ అంటే కళ్ళజోడు లేకుండా చేసెయ్యవచ్చు." సంకేతిని కళ్ళముందు ఏవేవో దృశ్యాలు గోచరిస్తున్నాయి. ఇన్నాళ్ళు తాను పడ్డ మానసిక వేదన, దారుణమైన యాతన, వరుసగా జరుగుతోన్న అనుభవాలు... తను చాలా ప్రసిద్ధురాలైన పిడియాట్రిషియన్. ఎంతోపేరు ప్రఖ్యాతులున్న రచయిత్రి. ఇంకా మంచి వయసులో వుంది. జీవితం మీద ఎంతో ఆశవుంది, ప్రేమవుంది, తను అందమైన రంగు రంగుల జీవితం గడపాలి. వార్దక్యపు చిహ్నాలు ప్రవేశించినట్లుగా, ఓడిపోయినట్లుగా, నిస్తారంగా నిస్తేజంగా గడపకూడదు. తన యాక్టివ్ నెస్ కు ఏ మాత్రం విఘాతం కలక్కూడదు. "నాకు ఐ.ఒ.యల్. చేసెయ్యండి. సాధ్యమైనంత తొందరగా చేసెయ్యండి" అంది ఆవేశంగా. కృష్ణచైతన్య ఆమె కళ్ళలోకి చూశాడు. ఇద్దరి కళ్ళూ కలుసుకున్నాయి. "ఆపరేషన్ చేస్తాను" అన్నాడు. అతని గొంతులో వచ్చిన మార్పు ఆమె గమనించలేదు. "ఎప్పుడు?" "మొదట ఇన్ వెస్టిగేషన్స్ పూర్తికానివ్వండి, వారం పదిరోజుల్లో పూర్తిచేస్తాను" అంటూ ఏమేమి టెస్టులు చేయించుకోవాలో ప్రిస్క్రిప్షన్ రాసిచ్చాడు.  ఆమె లేచి నిలబడింది. "ఇన్ వెస్టిగేషన్స్ పూర్తిచేసుకుని రెండు రోజుల్లో కలుస్తాను డాక్టర్" అని బయటకు వచ్చింది. అక్కడ్నుంచి బయటకు రావాలంటే పొడవాటి నడవాలోంచి నడవాల్సి వుంది. ఆ సమయంలో ఆ వరండా అంతా నిర్మానుష్యంగా వుంది. ఒ.పి. టైమ్ అయిపోవటంచేత లైట్లు ఆర్పివేయబడి, పగటి వేళయినా చీకటిగా వుంది. సంకేతిని చకచక అడుగులువేస్తూ నడుస్తోంది. ఆ అడుగుల చప్పుడుతో జత కలుస్తూ వెనకనుంచి ఇంకెవరివో అడుగులు. సంకేతిని ఆ చప్పుడు గుర్తుచేసుకుంటోంది. అడుగులు వెంటవస్తూనే వున్నాయి. సంకేతిని కావాలని ఆగింది. వెనక వినిపించిన అడుగులు చప్పుడూ ఆగిపోయింది. ఒక్కక్షణం- అలా నిలబడి మళ్ళీ ముందుకు సాగింది. తిరిగి వెనక నుంచి అడుగులచప్పుడు. సంకేతిని ఒక్క ఉదుటున వెనక్కి తిరిగింది. అంతకంటే ముందుగా ఎవరివో పాదాలు వెడల్పాటి పిల్లర్ చాటుకు తప్పుకున్నాయి. ఇలా ఎందుకు...? మళ్ళీ అంతలోనే సర్దుకొని తేలిగ్గా తీసుకునేందుకు ప్రయత్నించింది. ఎవరో ఎందుకో నడుస్తుంటే తాను అనవసరంగా భ్రమపడుతున్నదేమో. గబగబ నడచి వరండాదాటి బయటకు వచ్చేసింది. రెండు నిమిషాల తర్వాత కారులో స్టీరింగ్ ముందు కూర్చుని నుదుట నలుముకున్న చెమటలు తుడుచుకుంది. ఆమె వెళ్ళిపోయిన తర్వాత కృష్ణచైతన్య జేబులోంచి సిగార్ తీసి వెలిగించుకున్నాడు. ఈ మధ్య హాస్పటల్ లో దుర్ఘటనలు జరిగినప్పట్నుంచీ అతను సిగార్ కాల్చట మెక్కువైంది.  సగానికి వున్న స్ప్రింగ్ డోర్ తెరుచుకుని ఒక వ్యక్తి లోపలకు వచ్చాడు. "డాక్టర్ ప్రద్యుమ్నా! రేపు ఆపరేషన్ కు సిద్ధంగావున్న కేసులన్నీ జాగ్రత్తగా చూసుకున్నారా?" అన్నాడు కృష్ణచైతన్య, 'జాగ్రత్త' అన్నపదాన్ని వత్తిపలుకుతూ.
        * * *

 sanketini sareeram marosari jaladarinchindi. "active life lead cheyyavalasina avasaram lenivaariki, retire ayina vaariki maamuulu cateract aperation farvaledu. konni samvatsaraalakritam aithe e ej loo unnavaarikainaa maamuulu aperation tappedikaadu." atanaa maatalu chebutunnappudu venakanunchi evaro nadichinatlu adugula chappudaindi. indaakati adugula savvadi. chappuna tala trippi venakki chusindi. sagam varakuu matrame unna spring dor krinda nunchi evarivo paadaalu kadili, antalone kanumarugaipoyayi. "emiti chustunnaru?" anadigaadu krushnachaitanya. sanketini tala mallee itukesi trippi "emeeledu" andi. krushnachaitanya eto chustunnatlu oo nimisham mounamgaa undipoyaadu. vaalliddaruu koorchunnachotuku prakkagaa oo dalasari klath thoo cheyyabadina greenz curten vundi. paeshentunu ekaantamgaa egjamin cheyyadaluchukunnapudu private vishayaalu matladadalachinappuduga aa pradesaanni upayoginchadaluchukuntaaru. green curten venukanunchi daanikunna chinna kantaladwara rendu kallu tanani nisitamgaa pariseelistunna sangati sanketiniki teliyadu. "improv d technic gurinchi cheppandi" anadigindi. "ai.o.el. ante intra aculer lens in plan tation. ee technic lolopalavunna lens ni tolaginchi, daanisthaane artificial lens ni amarchi mallee sutures vesestaru. ante chedipoyina lens sthaane kotta lens vuntundanna maata. indulo lens anterial chambar open chesi vunchatam. lekapothe posterial chambar- ante lens original gaa vunna sthaanamlo vunchatam rendu technic lu unnaayi. indulovunna risk, complication andulo vunnayi. vaalla vaalla nammakaanni batti, efficiancini batti patint condition nibatti tanaku thochina technic ennukuntaaru." "ai.o.yal. cheyinchukunte chuupu maamuulugaa vachestunda?" krushnachaitanya navvaadu. aame pratimaatalo lopala padutunna maanasika sankshobham, aandolanaa vyaktamavutunnaay. "ai.o.yal cheyyatamlo uddesyam patint chuupunu saadhyamainanta narmal position ku teesukuravatame." "ilaa chesukunte glasses vaadavalasina avasaram leda?" "glasses tappadu. cateract thoo badhapadakapoyina chatwaram valla glasses vaadatam leda? alaage. kakapothe chala takkuva paver loo vuntundi. plus tree for madhya saadhaaranamgaa vuntundi. okka chaduvukovataniki, rasukovataniki minahaayinchi migata vellallo glasses lekunda haayigaa tirigeyyavachhu. kaaru driving kuudaa glasses ante kallajodu lekunda cheseyyavachhu." sanketini kallamundu evevo drushyaalu gocharistunnayi. innaallu taanu padda maanasika vedana, daarunamaina yaatana, varusagaa jaruguthonna anubhavaalu... tanu chala prasiddhuraalaina pideatrician. entoperu prakhyaatulunna rachayitri. inka manchi vayasulo vundi. jeevitam meeda entho aasavundi, premavundi, tanu andamaina rangu rangula jeevitam gadapali. vaardakyapu chihnalu pravesinchinatlugaa, odipoyinatlugaa, nistaaramgaa nistejamgaa gadapakudadu. tana active ness ku e maatram vighaatam kalakkudadu. "naaku ai.o.yal. cheseyyandi. saadhyamainanta tondaragaa cheseyyandi" andi aavesamgaa. krushnachaitanya aame kallaloki chushadu. iddari kalluu kalusukunnayi. "aperation chestaanu" annadu. athani gontulo vachina maarpu aame gamaninchaledu. "eppudu?" "modata in vestigations poortikaanivvandi, vaaram padirojullo puurticheestaanu" antuu ememi testulu cheyinchukovalo priscription rasichadu.  aame lechi nilabadindi. "in vestigations poortichesukuni rendu rojullo kalustaanu dactor" ani bayataku vachindi. akkadnunchi bayataku ravalante podavati nadavalonchi nadavalsi vundi. aa samayamlo aa varanda antaa nirmaanushyamgaa vundi. o.pi. time ayipovatancheta laitlu aarpiveyabadi, pagati velayinaa cheekatigaa vundi. sanketini chakachaka aduguluvestu nadustondi. aa adugula chappudutho jatha kalustuu venakanunchi inkevarivo adugulu. sanketini aa chappudu gurtuchesukuntondi. adugulu ventavastune vunnayi. sanketini kaavaalani aagindi. venaka vinipinchina adugulu chappuduu aagipoyindi. okkakshanam- alaa nilabadi mallee munduku saagindi. tirigi venaka nunchi adugulachappudu. sanketini okka udutuna venakki tirigindi. antakante mundugaa evarivo paadaalu vedalpati pillar chaatuku tappukunnaayi. ilaa enduku...? mallee antalone sardukoni teliggaa teesukunenduku prayatninchindi. evaro enduko nadustunte taanu anavasaramgaa bhramapadutunnademo. gabagaba nadachi varandaadaati bayataku vachesindi. rendu nimishaala tarvaata kaarulo steering mundu kuurchuni nuduta nalumukunna chematalu tuduchukundi. aame vellipoyina tarvaata krushnachaitanya jebulonchi sigar teesi veliginchukunnadu. ee madhya haspatal loo durghatanalu jariginappatnunchi atanu sigar kalchata mekkuvaindi.  sagaaniki vunna spring dor teruchukuni oka vyakti lopalaku vachaadu. "dactor pradyumna! repu aperation ku siddamgaavunna kesulanni jaagrattagaa chusukunnara?" annadu krushnachaitanya, 'jaagratta' annapadaanni vattipalukutuu.
        * * *